| Orquídea recendente |
| --- |
| *Himantoglossum robertianum* na serra de Carrascoy de Murcia, España. |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Plantae |
| Subreino: | Tracheobionta |
| División: | Magnoliophyta |
| Clase: | Liliopsida |
| Subclase: | Liliidae |
| Orde: | Orchidales |
| Familia: | Orchidaceae |
| Subfamilia: | Orchidoideae |
| Tribo: | Orchideae |
| Subtribo: | Orchidinae |
| Xénero: | '**Himantoglossum'**Parl. (1858) |
| Especie: | '**H. robertianum'** |

 |
| Nome binomial |
| '**Himantoglossum robertianum'**(Loisel.) P. Delforge 1999 |

A **orquídea recendente**, ***Himantoglossum robertianum***,  é unha orquídea terrestre europea. En principio foi descrita baixo o nome de *Orchis robertiana* por Loiseleur, que lla dedicou ao seu amigo botánico G.-N. Robert, a continuación chamouse *Barlia robertiana* (nome asignado por Greuter), e posteriormente (1999), Pierre Delforge vinculouno ao xénero *Himantoglossum*.

Nomenclatura
------------

O epíteto *robertiana* indica ser a orquídea de Robert, en honra do botánico francés Gaspard Nicolas Robert (1776-1857).

**Sinonímia**:

* *Barlia robertiana* (Loisel.) Greuter (1967)
* *Orchis robertiana* Loisel. (1807) (Basionymum)
* *Orchis longibracteata* Biv. (1806)
* *Orchis fragrans* Ten. (1811)
* *Orchis foliosa* Masson ex Ker Gawl. (1819)
* *Aceras longibracteatum* Rchb.f. (1850)
* *Barlia longibracteata* (Rchb.f.) Parl. (1858)
* *Loroglossum longibracteatum* (Rchb.f.) Moris ex Ardoino (1867)
* *Himantoglossum longibracteatum* (Rchb.f.) Schltr. (1914)

Localización e hábitat
----------------------

Planta vivaz que se atopa distribuída por todo o mediterráneo que en principio se desenvolve sobre chan de calcarias: garrigas, lugares herbosos, malezas, claros de bosques, noiros, bordo dos camiños.

Descrición
----------

É unha planta robusta, con dous (ás veces tres) bulbos máis ou menos ovoides, o seu talo de tronco groso estriado lonxitudinalmente. A súa altura pode variar de 15 a 80 cm, pero a maior parte do tempo non excede os 50 cm. 

Follas basais en roseta (5 a 10 follas), verde clara, amplas, carnosas, brillantes, con nervaduras paralelas. Follas caulinares que abrazan o tronco.

A inflorescencia é unha espiga, en primeiro lugar máis ben piramidal, a continuación máis ben cilíndrica. Numerosas brácteas crenadas e lineais podendo alcanzar 3 cm. Flores con esporón orientado cara abaixo. 

Os tépalos son estriados, rodeando o labelo, con cores variables do verde ao púrpura, os tres externos ovoides e conniventes, os dous internos lineais. O labelo, de rosa a púrpura, alárgase, de gran tamaño (a miúdo 2 cm), a lóbulo central con dous lóbulos laterais lineais similares a brazos curvados cara ao interior. Florece de febreiro a abril.

Polinización por insectos (entomofilia) sendo os seus polinizadores observados as abellas e os abellóns.

Os froitos son cápsulas. A diseminación das súas diminutas sementes é anemocora (polo vento).

Galería de imaxes
-----------------

* Extremo da inflorescencia.Extremo da inflorescencia.
* Detalle da flor.Detalle da flor.
* Grupo de catro inflorescencias na serra de Carrascoy de Murcia.Grupo de catro inflorescencias na serra de Carrascoy de Murcia.
* Exemplar hipocromático na serra de Carrascoy de Murcia.Exemplar hipocromático na serra de Carrascoy de Murcia.

Véxase tamén
------------

### Ligazóns externas

* OrchidaceaeArquivado 03 de xaneiro de 2007 en Wayback Machine. in L. Watson and M.J. Dallwitz (1992 onwards). The Families of Flowering Plants: Descriptions, Illustrations, Identification, Information Retrieval.Arquivado 03 de xaneiro de 2007 en Wayback Machine.
* Catalogue of Life
* Angiosperm Phylogeny Website
* GRIN Taxonomy of Plants
* USDA
* ITIS

1. ↑  Ficha no libro *Guía das orquídeas de Galicia* de Carlos Cortizo Amaro e Elvira Sahuquillo Balbuena. 2006, Baía Edicións